Verwag 'n wonderwerk in jou huwelik - Dag 5 van 8 - INTIEM
Dag 5: Opofferende liefde
Delf dieper: 1 Johannes 4:7-21.
Ds Karel Steyn sê: Hier word liefde vir ons verduidelik: Ons kan net liefde ken en gee omdat God ons leer wat liefde is. Hierdie liefde is die liefde wat ons in die eerste plek teenoor ons huweliksmaats moet bewys. 'n Deel van hierdie liefde is vergifnis (kyk na verse 10 en 17). Om mekaar te kan vergewe, kom nie vanself nie, want om te vergewe beteken dat jy erken dat jy nie die reg het om iets teen iemand te hou nie en dat jy God vertrou om reg te spreek.
Bid vir: God se opofferende liefde as die volmaakte voorbeeld van hoe julle mekaar ook lief moet hê. Bid dat julle daagliks in verwondering sal staan oor jul oneindige liefde vir mekaar.